Diari Oficial de la Generalitat Valenciana


Sumari del DOGV 6312, del 16-07-2010 (2010/7995)

Instrucció de 5 de juliol de 2010, del Consell de la Sindicatura de Comptes, per la qual s'actualitza i regula el format del compte general de les entitats locals en suport informàtic i el procediment telemàtic per a la rendició de comptes.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6312

Data del DOGV
:   16-07-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/7995


Data del document
:   05-07-2010

Organisme emissor
:   Sindicatura de Comptes

Tipus de document
:   Instrucció

Anàlisi jurídica

Instrucció de 5 de juliol de 2010, del Consell de la Sindicatura de Comptes, per la qual s'actualitza i regula el format del compte general de les entitats locals en suport informàtic i el procediment telemàtic per a la rendició de comptes. [2010/7995]  
L'article 39 de l'Estatut d'Autonomia de la Comunitat Valenciana estableix que la Sindicatura de Comptes és l'òrgan a qui correspon el control extern econòmic i pressupostari de l'activitat financera de la Generalitat, dels ens locals que compresos en el seu territori i la resta del sector públic valencià, així com dels comptes que el justifiquen.  
Hi ha, per tant, a escala estatutària, una inclusió específica dels ens locals dins de l'àmbit funcional propi de la Sindicatura de Comptes.  
Més en concret, l'article 2.1.b de la Llei 6/1985, d'11 de maig, de la Generalitat, de Sindicatura de Comptes, considera que són part integrant del sector públic valencià tant les entitats locals que conformen el territori de la comunitat autònoma, com els seus organismes autònoms, qualsevol que siga la seua naturalesa; les empreses públiques que en depenguen i totes les entitats que estiguen participades majoritàriament per les entitats locals.  
De la seua part, l'article 223 del text refós de la Llei Reguladora de les Hisendes Locals (TRLRHL), aprovat pel Reial Decret Legislatiu 2/2004, de 5 de març, després de regular la funció fiscalitzadora del Tribunal de Comptes sobre les entitats locals, d'acord amb les lleis orgànica i de funcionament del dit òrgan, remet a les facultats que en matèria de fiscalització externa de les entitats locals tinguen atribuïdes les comunitats autònomes per part dels seus estatuts d'autonomia.  
Per a complir d'una manera més eficaç, econòmica i eficient aquest conjunt normatiu, la Sindicatura de Comptes de la Comunitat Valenciana va subscriure amb el Tribunal de Comptes un conveni de col·laboració de data 24 d'abril de 2007, que té per objecte implantar les mesures de coordinació de la rendició telemàtica dels comptes generals de les entitats locals.  
A fi de dur a terme ordenadament les previsions establides en el dit conveni, el Consell de la Sindicatura, en la reunió de data 26 d'abril de 2007 (DOGV de 28 de maig de 2007), va acordar aprovar la instrucció que regulava el format del Compte General de les entitats locals en suport informàtic i el procediment telemàtic per a la rendició de comptes, d'acord amb les condicions previstes en les regles 104.3, 24 i 92 de les instruccions de comptabilitat local dels models normal, bàsic i simplificat, respectivament, publicades en el Butlletí Oficial de l'Estat de 9 de desembre de 2004.  
Per mitjà de l'Acord de data 29 de juny de 2009 (DOGV de 27 de juliol de 2009) es va modificar la citada instrucció a fi d'adaptar, fonamentalment, els formats de la informació comptable de les empreses de capital íntegrament local i entitats públiques empresarials de caràcter local.  
D'altra banda, l'experiència obtinguda en l'aplicació de la citada instrucció, obliga a tornar a modificar-la, entre altres raons per a eliminar l'enviament d'aquells fitxers en pdf, la informació dels quals figure ja en els fitxers xml. Així mateix, cal generalitzar la tramesa telemàtica del compte general de les entitats locals utilitzant la signatura electrònica avançada. Per tot això, el Consell de la Sindicatura de Comptes va acordar, en la sessió celebrada el 5 de juliol de 2010, el següent:  
1. Les entitats locals valencianes retran, abans del 31 d'octubre de l'any següent al de l'exercici econòmic a què corresponga, el seu compte general i la documentació complementària prevista en les instruccions de comptabilitat local, exclusivament per mitjans telemàtics, d'acord amb el que estableix la Resolució de 28 de juliol de 2006, de la Intervenció General de l'Administració de l'Estat (IGAE), la qual recomana un format normalitzat del compte general de les entitats locals en suport informàtic (BOE núm. 189, de 9 d'agost de 2006), sense perjudici de les especificacions que tot seguit assenyalem:  
a) No serà necessària la presentació dels fitxers pdf que contenen la informació del compte general que estableix l'apartat A dels annexos II, III i IV, de la Resolució de la Intervenció General de l'Administració de l'Estat de 28 de juliol de 2006.  
b) La grandària màxima dels fitxers pdf serà fixada en la pàgina web de la Sindicatura sense que siga possible fraccionar-la.  
c) Se suprimeix la importació del resum electrònic md5 associat a cada fitxer xml. L'aplicació de la plataforma de rendició de comptes generarà el fitxer resum md5, que haurà de ser signat en realitzar l'enviament del compte.  
2. A més de la informació que es deriva del compte general, les entitats locals proporcionaran la indicada en l'annex 1 en format informàtic, segons les especificacions tècniques publicades en la pàgina web de la Sindicatura .  
3. Procediment telemàtic de tramesa de comptes  
a) Les entitats locals enviaran tant els comptes com els documents legalment exigits al Registre Telemàtic de la Sindicatura, acompanyats del document de tramesa a què es refereix l'annex 2, i compliran els requisits següents:  
- La comptabilitat tècnica dels mitjans, les aplicacions i els suports utilitzats per l'emissor i el destinatari.  
- El format de la documentació serà l'indicat en el present Acord.  
- L'existència de mesures de seguretat que eviten que s'intercepten i alteren les comunicacions, així com els accessos no autoritzats.  
- Que existisca constatació de la transmissió de la comunicació.  
- Que el remitent utilitze una signatura electrònica avançada basada en un certificat reconegut i produïda per un dispositiu segur de creació de la signatura.  
b) L'ús de la signatura electrònica es basarà en els principis següents:  
- Integritat de les comunicacions telemàtiques en què s'empre la signatura electrònica.  
- Autenticitat i conservació dels documents generats.  
- Objectivitat, transparència i no discriminació en la prestació de serveis de certificació de la signatura electrònica avançada.  
c) La signatura electrònica avançada tindrà, pel que fa a les dades consignades en forma electrònica, el mateix valor jurídic que la signatura manuscrita en relació amb les consignades en paper, d'acord amb el que preveu l'article 3 de la Llei 59/2003, de 19 de desembre, de Signatura Electrònica, sempre que el certificat reconegut en què es base haja sigut expedit per un prestador de serveis de certificació acreditat (que estiga inclòs en la relació que a tal efecte publique la Sindicatura de Comptes), i que el dispositiu segur de creació de la signatura amb què es produïsca es trobe certificat.  
d) Les notificacions, comunicacions o trameses de documentació efectuades per signatura electrònica avançada gaudiran de validesa i eficàcia en els termes de l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; desplegaran la seua eficàcia quan siguen rebudes pels seus destinataris i seran vàlids sempre que garantisquen la seua autenticitat, integritat, conservació i d'altres garanties i requisits exigits per la normativa aplicable.  
e) Seran igualment vàlides les còpies de documents originals emmagatzemats per mitjans electrònics sempre que acomplisquen els requisits relacionats en l'apartat anterior.  
4. Segons el que estableix el conveni de col·laboració subscrit amb data 24 d'abril de 2007 per aquesta Sindicatura amb el Tribunal de Comptes, els comptes retuts de conformitat amb el que disposa en aquest acord, es consideraran retuts, també, davant el Tribunal de Comptes.  
5. La present instrucció serà aplicable per als comptes corresponents a l'exercici de 2006 i posteriors, i entrarà en vigor al dia següent de la seua publicació en el Diari Oficial de la Comunitat Valenciana.  
6. Aquesta instrucció deroga totes aquelles disposicions d'igual o inferior rang s'oposen o en siguen incompatibles.  
ANNEX 1  
Documentació addicional  
S'hi adjuntaran uns fitxers pdf i xml relatius a la informació addicional de l'entitat local i, per cada societat mercantil de capital íntegrament local o entitat pública empresarial depenent de l'entitat local, uns fitxers xml i pdf relatius als comptes anuals, amb les especificacions següents:  
Informació addicional   
01- Informació addicional de províncies, municipis, entitats locals menors  
Informació addicional  
Províncies, municipis, entitats locals menors   
  
Relació d'entitats locals menors que integren l'entitat local  
  
A) Entitats dependents que integren el compte general  
  
(1) Codi de classificació nacional d'activitats econòmiques publicades per l'INE  
  
(1) Codi de classificació nacional d'activitats econòmiques publicades per l'INE  
02- Informació addicional de mancomunitats, comarques, agrupacions de municipis, consorcis, àrees metropolitanes  
Informació addicional  
Mancomunitats, comarques, agrupacions de municipis, consorcis, àrees metropolitanes   
  
Relació d'entitats locals que integren la mancomunitat/comarca/consorci/agrupació  
  
(1) Codi de classificació nacional d'activitats econòmiques publicades per l'INE.  
\* \* \* \* \* \* \* \* \*  
ANEXO l  
Documentación adicional  
Se acompañarán unos ficheros pdf y xml relativos a la información adicional de la entidad local y, por cada sociedad mercantil de capital íntegramente local o entidad pública empresarial dependiente de la entidad local, unos ficheros xml y pdf relativos a las cuentas anuales, con las siguientes especificaciones:  
Informacion adicional   
01- Información adicional de provincias, municipios, entidades locales menores  
Informacion adicional  
Provincias, municipios. Entidades locales menores   
  
Relación de entidades locales menores que integran la entidad local  
  
  
Código de la clasificación nacional de actividades económicas publicadas por el INE.  
02-Información adicional de mancomunidades, comarcas, agrupaciones de municipios, consorcios, áreas metropolitanas  
Informacion adicional  
Mancomunidades, comarcas, agrupaciones de municipios, consorcios, áreas metropolitanas   
  
Relación de entidades locales que integran la mancomunidad/comarca/consorcio/agrupación  
  
  
(1) Código de la clasificación nacional de actividades económicas publicadas por el INE.La codificació dels fitxers pdf i xml relatius a la informació addicional de l'entitat local que ret compte, respon a l'esquema següent:  
Entitat (9)\_Exercici(4)\_Contingut informatiu del fitxer (17)  
En aquest esquema figura entre parèntesi el nombre màxim de caràcters de cada camp. El nombre màxim total s'ha fixat en 30 caràcters.  
En el camp Entitat s'haurà de consignar el NIF de l'entitat local de què es tracte.  
En el camp Exercici es farà constar aquell al qual es refereix el compte general.  
En el camp Contingut informatiu del fitxer haurà de figurar la següent denominació d'acord amb el tipus d'entitat:  
Inf-Addicional-01, quan l'entitat local siga una província, illa, municipi o entitat local menor.  
Inf-Addicional-02, quan l'entitat local siga una mancomunitat, comarca, agrupació de municipis, àrea metropolitana o consorci.  
Aquest esquema generarà dos fitxers, el nom dels quals serà el següent:  
Entitat(9)\_Exercici (4)\_Contingut informatiu del fitxer (17).pdf  
Entitat(9)\_Exercici (4)\_Contingut informatiu del fitxer (17).xml  
El contingut i l'estructura del fitxer xml hauran d'acomplir les especificacions tècniques (esquemes XSD) publicades en el portal de la Sindicatura de Comptes en internet .  
Per a presentar la informació addicional en el format establit, l'entitat local, mitjançant l'aplicació de rendició telemàtica, disposarà d'una pestanya dins del seu espai, «La meua informació», que haurà de complimentar amb les dades exigides en aquesta instrucció, i generar a partir d'aquests els fitxers detallats adés.  
Comptes anuals de les societats mercantils i entitats públiques empresarials  
Comptes dels exercicis de 2006 i 2007  
Per a cada una de les societats mercantils de capital íntegrament local i entitats públiques empresarials dependents de l'entitat local que rendeix el compte dels exercicis 2006 i 2007, s'inclourà un fitxer xml relatiu al balanç i el compte de pèrdues i guanys.  
La codificació dels fitxers xml relatius a societats mercantils de capital íntegrament local i entitats públiques empresarials dependents de l'entitat local que ret el compte, respon a l'esquema següent:  
Entitat (9)\_Exercici (4)\_Balanç.PYG.xml  
En el camp Entitat caldrà consignar el NIF de l'entitat comptable (societat o entitat pública empresarial).  
Comptes de l'exercici de 2008 i successius  
Per a cada una de les societats mercantils de capital íntegrament local i entitats públiques empresarials dependents de l'entitat local que rendeix el compte de l'exercici 2008 i posteriors, s'inclourà un fitxer xml que contindrà la informació relativa als comptes anuals.  
La codificació dels fitxers xml relatius a societats mercantils de capital íntegrament local i entitats públiques empresarials dependents de l'entitat local que ret el compte, respon a l'esquema següent:  
Entitat (9)\_Exercici (4)\_ABR\_Comptes-anuals.xml per als models de comptes anuals normals i abreujats.  
Entitat (9)\_Exercici (4)\_PYM\_Comptes-anuals.xml per al model de comptes anuals de les pimes.  
En el camp Entitat caldrà consignar el NIF de l'entitat comptable (societat o entitat pública empresarial).  
El contingut i l'estructura del fitxer xml hauran d'acomplir les especificacions tècniques (esquemes XSD) publicades en el portal de la Sindicatura de Comptes en Internet .  
Per a cada una de les societats mercantils de capital íntegrament local i entitats públiques empresarials dependents de l'entitat local que ret el compte de l'exercici 2008 i posteriors, s'inclouran els fitxers pdf que complimentaran els regulats en la resolució de la Intervenció General de l'Administració de l'Estat.  
La codificació dels fitxers pdf respon a l'esquema següent:  
Entitat (9) Exercici (4) Model (3)\_ECPN.pdf per a l'estat de canvis en el patrimoni net.  
Entitat (9) Exercici (4) Model (3)\_EFE.pdf per a l'estat de fluxos d'efectiu.  
En el camp Entitat caldrà consignar el NIF de l'entitat comptable (societat o entitat pública empresarial).  
En el camp Exercici es farà constar l'exercici a què es refereix el compte anual.  
En el camp Model es faran constar les lletres NOR, ABR, PYM o MEM segons el model comptable a què es refereix el compte anual.  
En la documentació complementària que s'ha d'adjuntar al compte general, per a cada una de les societats mercantils de capital majoritàriament local dependents de l'entitat local que ret el compte de l'exercici de 2008 i posteriors, s'inclouran fitxers pdf que complementaran els regulats en la resolució de la Intervenció General de l'Administració de l'Estat, la codificació dels quals serà la mateixa que la dels fitxers relatius als comptes de les societats mercantils de capital íntegrament local i les entitats públiques empresarials dependents de l'entitat local, amb l'única diferència que el nom de cada compte anual va precedit de les lletres DC:  
Entitat (9)\_Exercici (4) Model (3)\_DC\_ECPN.pdf   
Entitat (9) Exercici (4) Model (3)\_DC\_EFE.pdf  
ANNEX 2  
Document de remissió telemàtica  
L'arxiu que conté els estats comptables, comptes i justificants, vindrà acompanyat d'un document de tramesa, igualment protegit per signatura digital, així:  
(Nom i cognoms del comptedant), - (càrrec que ocupa, alcalde de - /president de), ret el compte general de - corresponent a l'exercici de ?, conegut per l'entitat local en el Ple de ?, una vegada complit el procediment establit en els articles 201 i 212 del Reial Decret Legislatiu 2/2004, de 5 de març, TRLRHL, en la forma i amb la documentació addicional a què es refereixen les instruccions del Tribunal de Comptes i la Sindicatura de Comptes, les quals regulen el format del compte general de les entitats locals en suport informàtic i el procediment telemàtic per a la rendició de comptes, aprovades, respectivament, pels acords de 29 de març de 2007 i de 26 d'abril de 2007 adoptats pel Ple del Tribunal i pel Consell de la Sindicatura de Comptes.  
La informació relativa al dit compte queda continguda en el fitxer ?, el resum electrònic del qual és ?, en els termes indicats per l'apartat sisé de la resolució de la IGAE, de 28 de juliol de 2006, per la qual es recomana el format normalitzat del compte general de les entitats locals en suport informàtic (BOE de 9 d'agost).  
?, - d ?de 20-  
L'alcalde president de l'entitat local  
Aquest arxiu serà nomenat com indiquem tot seguit:  
Entitat (9) Exercici (4) DOC-Remissió.pdf   
En el camp Entitat caldrà consignar el NIF de l'entitat local de què es tracte.  
En el camp Exercici es farà constar l'exercici a què es refereix el compte general.  
València, 5 de julio de 2010.- El síndic major: Rafael Vicente Queralt.